钦定古今图书集成/明伦汇编/氏族典/第459卷 > 《廖用贤尚友录》 > 魏绍
## 钦定古今图书集成/明伦汇编/氏族典/第459卷 > 《廖用贤尚友录》 > 魏绍

按《万姓统谱》：“绍，瓘子，字承之，以父任为将作监主簿。
尝知虞城县，禁蒱博而盗止，留守下其法，岁大饥，度
请报不及事，乃先发廪后以闻，旁近赖之。通判绛州，
行州事，新庙学，其师徒亡故，沉浮俗间，檄县谕正之，
讲试以时，绍与其属过焉。后以右朝散郎知嘉州。自
唐开元献荔子，而近世乐用朱桑所产久益微，不给”，
求而刑者众。嘉祐中，有贤守哀之，作二诗刻石以讽
之。绍将行，贵要多求者，摹其石诗以报。为人孝友和
审，不受私谒，著有《吏能》，常有劳，再登格而赏不及，亦
不自言。绍圣初卒。